## Barrachina: “Cada decisió hídrica del Govern de Pedro Sánchez és un atac polític a la Comunitat Valenciana”

*** El conseller d’Agricultura, Aigua, Ramaderia i Pesca assistix a la Cimera en Defensa del Transvasament Tajo-Segura amb la Regió de Múrcia, la Junta d’Andalusia, la Comunitat de Madrid, que representen a 22 milions d’habitants, i el Sindicat Central de Regants de l’Aqüeducte Tajo-Segura
* Exigix al Govern d’Espanya diàleg per a pactar les regles d’explotació del transvasament i racionalitat perquè l’aigua arribe a la Comunitat Valenciana i no s’envie a Portugal**

El conseller d’Agricultura, Aigua, Ramaderia i Pesca, Miguel Barrachina, ha assenyalat que “cada decisió hídrica del Govern de Pedro Sánchez és un atac polític a la Comunitat Valenciana”.

Així ho ha expressat Miguel Barrachina en la Cimera en Defensa del Transvasament Tajo-Segura que ha tingut lloc a Múrcia i a la qual també han assistit Sara Rubira, consellera d’Aigua, Agricultura, Ramaderia i Pesca de la Regió de Múrcia, Carlos Novillo, conseller de Medi Ambient, Agricultura i Interior de la Comunitat de Madrid, Ramiro Angulo, secretari general d’Aigua de la Junta d’Andalusia, i Lucas Jiménez, president del Sindicat Central de Regants de l’Aqüeducte Tajo-Segura (SCRATS).

Al final de la reunió, Barrachina ha exigit al Govern d’Espanya diàleg i racionalitat, “perquè les regles d’explotació del transvasament han de ser acordades i pactades, i perquè es furta 100 hectòmetres cúbics d’aigua a la Comunitat Valenciana, Múrcia, i Andalusia, en canvi s’envien més 3.000 hectòmetres cúbics per damunt dels pactes a Portugal, que ningú aprofita”.

Ha apuntat que “l’alternativa al transvasament és el desert per a milers d’agricultors, milers d’hectàrees d’horta i milions d’arbres que es talaran si no arriba l’aigua”.

Així mateix, el conseller ha criticat al Govern central per no reparar la bassa de San Diego, la qual cosa impedix els regants emmagatzemar 80 hectòmetres cúbics d’aigua procedent del transvasament Xúquer-Vinalopó, i per no enviar els 20 hectòmetres cúbics que corresponen al llac de l’Albufera.

Fecha: 29/07/2024